钦定古今图书集成/明伦汇编/交谊典/第057卷 > 《和王微之赴韩持国燕集》范纯仁
## 钦定古今图书集成/明伦汇编/交谊典/第057卷 > 《和王微之赴韩持国燕集》范纯仁

“颍川太守无羁束，为政课卑才第六。里中耆旧六七
翁，渐闲勇退皆高躅。独愧衰疲掌民社，谩拥熊轩驾
丹毂。身病何由安百姓，才薄岂当尸厚禄。巧匠居旁
只坐观，老手其能袖间缩。唯有过从相爱心，青松不
肯更寒燠。”韩公开宴坐高堂，帐㡩垂红窗绮绿。帘深
不散玉炉香，夜长屡剪铜盘烛。从容谈笑杂笙歌，烂
熳肴珍兼海陆。翩翩舞态学惊鸿，嘹喨龙吟出横竹。
与公进退晚相同，曾共忧勤参大麓。酒量从兹减壮
年，岂复长鲸吞百谷。兴来犹勉奉公欢，金尊未釂先
颓玉。且同万物乐时康，况慕诸君知止足。